Na temelju članka 107. Zakona o odgoju i obrazovanju u osnovnoj i srednjoj školi („Narodne Novine“, br. 87/08, 86/09,92/10, 105/10, 90/11., 5/12.,16/12., 86/12., 94/13., 152/14., 68/18., 98/19., 64/20, 151/22), čl. 12. Zakona o radu (NN 93/14,127/17, 98/19, 151/22) i članka 9. Pravilnika o radu I. osnovne škole Bjelovar, ravnateljica škole dana 24. travnja 2023. godine raspisuje

**NATJEČAJ za radno mjesto**

**POMOĆNIK/POMOĆNICA U NASTAVI UČENICIMA S TEŠKOĆAMA U UČENJU**

sukladno uvjetima projekta Grada Bjelovara „Sinergijom do

uspješnije zajednice“ za nastavnu 2022./2023. godinu

**– 1 izvršitelj/ica**

**UVJETI**:

Na natječaj se mogu prijaviti osobe oba spola.

Mjesto rada: I. osnovna škola Bjelovar, Željka Sabola 14, 43 000 Bjelovar

Razina obrazovanja: SSS (bilo koja četverogodišnja srednja škola)

**Opis radnog mjesta:**

Poslovi pomoćnika u nastavi su: pomoć u komunikaciji i socijalnoj uključenosti, pomoć u kretanju, pomoć pri uzimanju hrane i pića, pomoć u obavljanju higijenskih potreba, pomoć u obavljanju školskih aktivnosti i zadataka, suradnja s učiteljima/nastavnicima te vršnjacima učenika u razredu te poslovi specifični za funkcioniranje pojedinih učenika ili skupine učenika. Rad se provodi u nastavnim danima tijekom nastavne godine 2022./2023., a pomoćnik radne zadatke izvršava na temelju uputa stručnih službi škole i učitelja. S izabranim kandidatima će škola pojedinačno sklopiti ugovor o radu na određeno vrijeme, koliko traje nastava, a radno vrijeme ovisi o broju sati koje učenik s teškoćama provodi u školi . Rad u jednoj smjeni.

**Prijavi je potrebno priložiti:**

1. vlastoručno potpisanu prijavu
2. životopis
3. presliku dokaza o završenom stupnju stručne spreme (svjedodžba),
4. dokaz o državljanstvu,
5. elektronički zapis o stažu osiguranja (izdaje Hrvatski zavod za mirovinsko osiguranje),
6. uvjerenje nadležnog suda izdano u vrijeme trajanja natječaja da u trenutku podnošenja prijave na natječaj protiv osobe nije pokrenut i da se ne vodi kazneni postupak glede zapreke za zasnivanje radnog odnosa u školskoj ustanovi prema članku 106. Zakona o odgoju i obrazovanju u osnovnoj i srednjoj školi
7. Potvrdnica Centra za cjeloživotno učenje i kulturu – Edukacija pomoćnika za rad s učenicima s teškoćama u razvoju

Rok prijave je 8 (osam) dana od dana objave natječaja*.*

Kandidat koji se poziva na pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i uz gore navedene dokaze priložiti i dokaz o ostvarivanju prava prednosti na koje se poziva, a prednost u odnosu na ostale kandidate ostvaruje samo pod jednakim uvjetima.

Kandidat koje se poziva na pravo prednosti pri zapošljavanju sukladno čl. 102. Zakona o hrvatskim braniteljima iz Domovinskog rata i članovima njihovih obitelji (Nar. nov. br. 121/17),  dužan je uz prijavu na natječaj priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidat koji se poziva na pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom ( „Narodne novine“, br. 157/13., 152/14. i 39/18.) pored dokaza o ispunjenju traženih uvjeta iz natječaja dužan je uz prijavu priložiti i dokaz o utvrđenom statusu osobe s invaliditetom.

Isprave se prilažu u neovjerenoj preslici, a izabrani kandidat obvezan je prije zapošljavanja predočiti dokumente u izvorniku ili preslici ovjerenoj od strane javnog bilježnika.

Nepotpune prijave, odnosno prijave koje ne sadrže tražene podatke i priloge, kao i prijave koje pristignu izvan roka, neće se razmatrati, a osobe koje podnesu takve prijave neće se smatrati kandidatima prijavljenim na natječaj. Škola ne obavještava osobu  o razlozima zašto se ne smatra kandidatom natječaja.

**Poziv za razgovor s kandidatima biti će objavljen na web stranici škole u rubrici „Natječaji“.**

Svaki kandidat prijavom na natječaj i dostavom dokumentacije daje privolu za obradu osobnih podataka u svrhu provedbe natječajnog postupka i zasnivanje radnog odnosa*.*

Napomena: I. osnovna škola Bjelovar jamči svakom prijavljenom kandidatu/kinji da će dostavljenu dokumentaciju koristiti isključivo u svrhu provođenja postupka zapošljavanja. Sve pristigle prijave će biti adekvatno zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima previđenim Pravilnikom o zaštiti i obradi arhivskog i registraturnog gradiva škole.

Prijave se podnose osobno ili šalju na adresu škole: **I. osnovna škola Bjelovar, Željka Sabola 14, 43 000 Bjelovar, S naznakom - za natječaj za pomoćnika u nastavi učenicima s teškoćama u učenju -**

O rezultatima natječaja kandidati će biti obaviješteni u zakonskom roku putem web stranice.

Ovaj natječaj objavljen je na mrežnim stranicama Hrvatskog zavoda za zapošljavanje te mrežnim stranicama i oglasnoj ploči I. osnovne škole Bjelovar dana 24.4.2023. godine i vrijedi do 2.5.2023. godine.

KLASA: 112-02/23-01/06

URBROJ: 2103-38/01-23-1

U Bjelovaru, 24. travnja 2023.

Ravnateljica:

Martina Supančić, dipl.uč., v.r.